hu hu hu hu hu hu hu hu hu hu hu hu hu hu hu hu hu hu en hu hu en en en fr es hu es hu hu en hu hu en es en en en en en de en en en hu de hu fr de fr hu en en hu hu en en hu hu hu hu hu hu it hu ru hu uk hu hu en nl hu hu hu hu hu hu ru de hbs_lat de hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu es en sk pl en hu hu de hu hu en en hu en pl sk en hu hu de hu hu en hu hu en pl pl en hu eo it hu hu de id hu en hu hu it en hu en hu hu en hu es en hu hu hu la hu en hu hu hu en en hu hu en fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
amerikai 3D-s számítógépes animációs film (2005)
A Madagaszkár (eredeti cím: Madagascar) 2005-ben bemutatott amerikai 3D-s számítógépes animációs kalandfilm-vígjáték, a Madagaszkár-trilógia első része. A 10. DreamWorks-film rendezője Eric Darnell és Tom McGrath. Az animációs játékfilm producerei Mierille Soria és Teresa Cheng. A forgatókönyvet Mark Burton, Billy Frolick, Eric Darnell és Tom McGrath írta, a zenéjét Hans Zimmer szerezte. A mozifilm a DreamWorks Animation és a Pacific Data Images gyártásában készült, és ugyancsak a DreamWorks Pictures forgalmazásában jelent meg.
A Wikimédia Commons tartalmaz Madagaszkár témájú médiaállományokat.
Az Amerikai Egyesült Államokban 2005. május 27-én, Magyarországon 2005. június 9-én mutatták be a mozikban.
Négy állatkerti állat egy félreértés miatt visszakerül a vadonba.
Alex, Marty, Melman és Gloria a New York-i Central Park Zoo lakói. Egy nap Marty szemtanúja lesz négy, magukat akcióhősnek képzelő pingvin szökési kísérletének, és a fejébe veszi, hogy ő is megszökik. Három barátja a nyomába ered, míg végül a Grand Central Terminalon utolérik. Itt találnak rájuk a gondozók, és visszaviszik őket az állatkertbe.
Ám az állatvédők a szökési kísérletet úgy értelmezik, hogy az állatok vissza akarnak térni a vadonba. Így aztán hőseink hamarosan egy hajón találják magukat, amely Afrika felé tart. A pingvinek itt is megszöknek, és eltérítik a hajót az Antarktisz felé. Alexék ládája a tengerbe zuhan, és Madagaszkár szigetén ér partot.
A városi állatok először azt hiszik, a San Diegó-i állatkertbe vitték őket, mígnem összetalálkoznak a helyi lakosokkal, a makikkal, akik felvilágosítják őket, hogy ez bizony a Vadon. Marty boldog, hogy teljesült a kívánsága, Alex ezzel szemben eleinte haza akar jutni. Később mégis megbékél az új helyzettel.
Új probléma merül azonban fel, mikor Alex ragadozó ösztönei felébrednek. Az oroszlán rátámad a barátaira, és először nem érti, miért tette, míg a makik fel nem világosítják, hogy ő ragadozó. Alex visszavonul a sziget egy magányos szegletébe.
A pingvinek hajója mindeközben kifut Madagaszkár partjaira. Marty-ék úgy határoznak, hazatérnek New Yorkba, ezért elindulnak megkeresni Alexet, azonban megtámadják őket a vérengző fosszák. Szerencsére Alex ráébred, hogy a barátai fontosak neki, és elüldözi a fosszákat. A film végén a makik hatalmas bulit csapnak, Alex a pingvinek jóvoltából rájön, hogy jobban szereti a halat, mint a húst. Ezután a négy barát felszáll a hajóra, de a pingvinek nem szólnak nekik, hogy kifogyott az üzemanyag.
Julien király (gyűrűsfarkú maki)
Kapitány (angolul Skipper) (pingvin)
Rendőrtiszt (aki a lovon ült)
Idős hölgy (aki a táskával verte Alex-et)
Pánikoló férfi a metrón
Ez a szakasz nem tünteti fel a független forrásokat, amelyeket felhasználtak a készítése során. Emiatt nem tudjuk közvetlenül ellenőrizni, hogy a szakaszban szereplő állítások helytállóak-e. Segíts megbízható forrásokat találni az állításokhoz! Lásd még: A Wikipédia nem az első közlés helye.
A film rendezői, Eric Darnell és Tom McGrath is szinkronizálnak pár apróbb szereplőt a filmben: Darnell az állatkerti hangosbemondó, míg McGrath többek között Kapitány, a pingvin szerepében jelenik meg.
A film számos más filmre tartalmaz utalást, például a Tarzan, Az oroszlánkirály, A majmok bolygója, az Amerikai szépség, a Tűzszekerek, a Számkivetett és a Shrek című alkotásokra.
A film főcímdala, a "Riszálom úgyis, úgyis" egy 1994-es Reel 2 Real szám feldolgozása, amelynek a magyar szövegét Speier Dávid írta.
A négy pingvin visszatér a A Madagaszkár-pingvinek és a karácsonyi küldetés című rövidfilmben, melyben pár másodpercben a négy főszereplő is felbukkan, valamint az Alexre támadó öreg hölgy a központi pályaudvarról.
Amikor Alex egy dombról leesik különböző fajta növényeken keresztül, akkor egy Saguaro kaktuszon is átesik, pedig Madagaszkáron nem találhatóak Saguaro kaktuszok.
Amikor Marty, Gloria és Melman Alex elől menekülnek, akkor egy zöld kolibrit megesz egy húsevő növény. Madagaszkáron nem élnek kolibrik.
Mikor Alex nem találja Marty-ékat és egyedül bolyong a tengerparton és ismétli Melman, Gloria és Marty nevét, közben néhány hírességet is említ eszmefuttatásában, pl.: Rémusz bácsi, Szamár (Shrek), Fiona hercegnő és Shrek.
Amikor Marty a két delfinen szörfözve érkezik Madagaszkárra, közben a Hawaii Five-O bevezetőjének zenéje hallható. Egyébiránt a zene a Mr. Bean nyaral című filmben is megjelenik.
Mikor Alex, Melman és Gloria megépítik a Szabadság-szobor másolatát, eközben Marty jobb házat épít, Alex féltékeny lesz és egy labdának, aki a szobornál van (rajta egy emberi fej ráfestve) gorombán rászól: „Fogd be golyófej!”. A labda egy utalás Robert Zemeckis filmjére a Számkivetett-re, amiben egy ugyanilyen labda van, Wilson.
A Tarzan című filmre két utalás is látható: amikor a film elején Marty egy liánon leng, majd később, amikor Madagaszkáron Marty és Melman leng egy liánon, mert üldözik őket a fosszák.
A film Madagaszkár 2. című folytatását 2008. november 6-án mutatták be a mozikban.
Madagaszkár a PORT.hu-n (magyarul)
Madagaszkár az Internetes Szinkronadatbázisban (magyarul)
Madagaszkár az Internet Movie Database-ben (angolul)
Madagaszkár a Rotten Tomatoeson (angolul)
Madagaszkár a Box Office Mojón (angolul)
Filmművészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Madagaszkár_(film)&oldid=24920341”
Utoljára szerkesztve 2022. május 11., 12:42-kor
A lap utolsó módosítása: 2022. május 11., 12:42
A lap szövege CC BY-SA 3.0 alatt érhető el, ha nincs külön jelölve.